Zápisnica z výročnej členskej schôdze klubu dôchodcov a zároveň z prvej schôdze občianskeho združenia Zamatka v Lutile zo dňa 12.2.2012.

Prítomní: podľa prezenčnej listiny

Program: 
1.	Otvorenie a správa o činnosti klubu dôchodcov za rok 2011
2.	Dôvody vzniku občianskeho združenia
3.	Oboznámenie so stanovami
4.	Odsúhlasenie stanov
5.	Voľba výboru/Rady/ občianskeho združenia a voľba revízora
6.	Plán činnosti na rok 2012
7.	Návrh na výšku členského príspevku
8.	Správa o hospodárení s finančnými prostriedkami za rok 2011 a rozpočet na rok 2012
9.	Diskusia
10.	Uznesenie a záver

K bodu 1
Predsedníčka klubu Mária Gašparíková prečítala správu o činnosti klubu za rok 2011.

K bodu 2
Mária Gašparíková v správe objasnila dôvody, ktoré viedli prípravný výbor k založeniu občianskeho združenia. OZ je jednou z možností na aktivizáciu občanov a zároveň získanie finančných prostriedkov. Stručne oboznámila so zákonom č. 83/1990Zb., ktorý takúto formu združovania občanov umožňuje. 

K bodu 3
Klub dôchodcov-občianske združenie Zamatka bol zaregistrovaný na Ministerstve vnútra SR dňa 28.12.2011 pod číslom VVS/1-900/90-38902.

K bodu 4
Želmíra Lovčičanová oboznámila členskú schôdzu o návrhu na odsúhlasenie stanov. Členská schôdza odsúhlasila stanovy Občianskeho združenia Zamatka tak, ako boli zaslané na registráciu jednohlasne.

K bodu 5
Helena Velká navrhla, aby výbor /Radu/ združenia tvoril doterajší výbor klubu dôchodcov. Za revízora navrhla Jána Pružinu, starostu obce.
Členská schôdza schválila výbor/Radu/ OZ v zložení:
predsedníčka –Mária Gašparíková
podpredsedníčka-Lýdia Pružinová
účtovníčka-Helena Velká
zapisovateľka-Želmíra Lovčičanová
kronikárka-Emília Kosegiová
členovia-Mgr. Marta Marušková, Valéria Baranová

Členská schôdza ďalej schválila Jána Pružinu, starostu obce za revízora OZ Zamatka jednohlasne. 
Členská schôdza schválila, že všetci členovia doterajšieho klubu dôchodcov budú členmi občianskeho združenia Zamatka.

K bodu 6
Plán práce na rok 2012 prečítala Želmíra Lovčičanová.
K bodu 7
Ročný členský príspevok členská schôdza schválila v sume 3€.

K bodu 8
Správa o hospodárení s fin.prostriekami za rok 2011a rozpočet na rok 2012 prečítala Helena Velká.

K bodu 9
V diskusii sa prihlásila p.Kosegiová, ktorá mala dotaz na starostu obce ohľadne zriadenia domova dôchodcov v Lutile.
Ďalej sa prihlásila p.Baranová a navrhla zmenu názvu OZ Klub dôchodcov Zamatka na Senior klub Zamatka. Žiadosť je potrebné zaslať  na Min. vnútra SR.  

K bodu 10

Uznesenie
Členská schôdza

Berie na vedomie    -     zvolenie predsedu a podpredsedu OZ Senior klub Zamatka
-	správu o činnosti klubu za rok 2011 a správu o hospodárení s fin.
prostriedkami za rok 2011, rozpočet na rok 2012.

Schvaľuje                -     stanovy OZ Zamatka, zloženie výboru/Rady/  OZ, voľbu revízora, 
                                       výšku ročného členského príspevku, zmenu názvu  OZ na Senior klub 
                                       Zamatka.

Lutila, dňa 12.2.2012

Zapísala: Želmíra Lovčičanová

                                                                        Overil: Mária Gašparíková
                                                                         
                                                                                     Mgr.Marta Marušková